Document ID: /roh_data/filtered/fineweb-2-filterrobots_roh.jsonl.gz/26554

Tut dependa
Tut tenor territori da skis è la resposta ina autra. En il territori da Lai / Arosa vegn per exempel decidì la damaun a las 7:45, quant la carta dal di duess custar quel di. Tut tenor quants runals èn serrads datti dapli rabat. Sche per exempel la colliaziun tranter Arosa e Lai è serrada pervia da vent, survegn ins ina carta dal di cun ina reducziun d’almain 10%.
Bon da magliar
En il territori da skis da Savognin datti tut tenor quant reducida la purschida da runals è bons da consumaziun. Ina reducziun dal pretsch da la carta dal di fiss ina discriminaziun da quels clients che han cumprà l’abunament da l’onn. Er Corvatsch Furtschellas dat bons da consumaziun, sch’il runal principal resta serrà.
Nagut vulì dir davart reducziun da pretschs u bons pervia d’ina purschida reducida ha il territori da skis da Flem/Laax/Falera.